# Let the Bad Times Roll

Let the Bad Times Roll és el desè àlbum d'estudi de la banda estatunidenca de rock The Offspring, publicat el 16 d'abril de 2021 per Concord Records amb la producció de Bob Rock.
Fou el primer treball de la banda amb la discogràfica Concord Records, i es va publicar nou anys després del seu anterior àlbum, Days Go By (2012), el període més llarg entre àlbums de la seva trajectòria. També va representar el primer treball amb Todd Morse al baix, que havia substituït Greg K. l'any 2019.
La banda va començar a treballar amb Bob Rock en el nou treball a l'estiu de 2013, després de finalitzar la gira que van realitzar per promocionar Days Go By, però diversos factors van anar ajornant la seva conclusió fins a principis de l'any 2020. Entre aquests factors hi ha diverses gires, canvis en la formació, problemes legals i la cerca d'un nou segell discogràfic després d'acabar la relació amb Columbia Records. Addicionalment, l'aparició de la pandèmia de COVID-19 va provocar l'ajornament de la seva publicació fins al 2021. Entremig dels ajornaments, The Offspring va publicar la cançó «Coming for You» el 30 de gener de 2015, tot i que en aquell moment no van aclarir si seria un senzill independent o formaria part del nou àlbum, ja que encara no estava finalitzat. Durant els següents anys, en successives entrevistes anaven anunciant que el nou treball apareixeria en pocs mesos, però tampoc acabaven de completar-lo per diversos factors i necessitaven passar més temps a l'estudi. Finalment, la banda va enregistrar les cançons mentre estava en quarantena per la pandèmia de COVID-19, i van congelar la seva publicació fins trobar el moment que consideressin adequat.
Els líders del grup, Holland i Noodles van anunciar el llançament a principis de 2021 pel dia 23 de febrer del mateix any, i també el seu títol. El mateix dia de la publicació de l'àlbum també van llançar el senzill homònim, que era el segon perquè finalment també hi van incloure «Coming for You», que ja sortit al mercat sis anys abans.

## Llista de cançons

Totes les cançons foren escrites i compostes per Dexter Holland.

## Posicions en llista

| Llista (2021) | Posició |
| Alemanya | 5 |
| Austràlia | 2 |
| Canadà | 16 |
| Espanya | 13 |
| Estats Units | 27 |
| França | 7 |
| Itàlia | 29 |
| Japó | 5 |
| Regne Unit | 3 |

## Crèdits
### The Offspring

* Dexter Holland – cantant, veus addicionals, guitarra, baix, piano
* Noodles – guitarra
* Pete Parada – bateria

### Músics addicionals

* Josh Freese – bateria
* Jason «Blackball» McLean – veus addicionals
* Ricardo «Tiki» Pasillas – percussió
* Phil Jordan – trompeta
* Jason Powell – clarinet, saxòfon
* Eric Marbauch – trombó
* Alan Chang – piano

### Producció

* Bob Rock – producció, mescles, enginyeria
* Dave Pierce – disseny de so
* Adam Greenholtz – mescles
* Emily Lazar – masterització
* Chris Allgood – masterització
* Daveed Benito – disseny artístic

## Referències

* ↑ «The Offspring se mojan y cuentan cómo ha sido trabajar con el productor Bob Rock» (en espanyol), 02-03-2021. [Consulta: 9 abril 2021].
* ↑ «The Offspring in the studio with Bob Rock» (en anglès). dyingScene.com, 06-08-2013. [Consulta: 9 abril 2021].
* ↑ «THE OFFSPRING Says Producer BOB ROCK Is 'Like A Member Of The Family Now'» (en anglès). BlabberMouth.net, 01-03-2021. [Consulta: 9 abril 2021].
* ↑ «The Offspring to debut new single in january» (en anglès). ThePunkSite.com, 29-12-2014. [Consulta: 13 abril 2021].
* ↑ Childers, Chad. «The Offspring eyeing 2016 album release» (en anglès). LoudWire.com, 19-07-2015. [Consulta: 13 abril 2021].
* ↑ Bieri, Chris. «For first time since grunge was huge, '90s punk rock stars The Offspring return to Alaska» (en anglès). Adn.net, 27-10-2016. [Consulta: 13 abril 2021].
* ↑ «THE OFFSPRING Announces 'Let The Bad Times Roll' Album, Drops Title Track» (en anglès). BlabberMouth.net, 24-02-2021. [Consulta: 17 abril 2021].
* ↑ «The Offspring - Let the Bad Times Roll» (en alemany). OffizielleCharts.de. [Consulta: 28 abril 2021].
* ↑ «The Offspring - Let the Bad Times Roll» (en anglès). Aria.com.au. [Consulta: 28 abril 2021].
* ↑ «The Offspring > Let the Bad Times Roll» (en anglès). Billboard. [Consulta: 28 abril 2021].
* ↑ «Top 100 Albums Weekly Week 16» (en anglès). ElPortalDeMusica.es. [Consulta: 14 juny 2023].
* ↑ «The Offspring > Let the Bad Times Roll» (en anglès). Billboard. [Consulta: 28 abril 2021].
* ↑ «The Offspring - Let the Bad Times Roll» (en francès). LesCharts.com. [Consulta: 28 abril 2021].
* ↑ «The Offspring > Let the Bad Times Roll» (en italià). Fimi.it. [Consulta: 28 abril 2021].
* ↑ «The Offspring > Let the Bad Times Roll» (en anglès). OfficialCharts.com. [Consulta: 28 abril 2021].